Срето Танасић је рођен је у Подновљу, Добој, ФНР Југославија. Завршио је Филозофски факултет у Сарајеву, Групу за српскохрватски језик и историја југословенских књижевности. На истом факултету одбранио је магистарски рад синтаксе савременог српског језика. Једну школску годину предавао је српскохрватски језик у својству лектора на Универзитету „Ломоносов” у Москви. Након избијања грађанског рата у Босни и Херцеговини, са породицом је 1992. прешао у Београд. У Институту за српски језик САНУ радио је од 1994. до 2016. На Филозофском факултету у Нишу од 1993. године радио је као хонорарни наставник до 1. октобра 2016. Од 1996. петнаест година био је гостујући професор за савремени српски језик на Филозофском / Филолошком факултету у Бањој Луци. Октобра 2008. године и новембра 2013. држао је по позиву предавања савременог српског језика на Универзитету „Ломоносов” у Москви. На Универзитетима у Београду, Новом Саду, Крагујевцу, Бањој Луци и Источном Сарајеву био је члан у педесетак комисија за одбрану магистарских и докторских дисертација.